text: Heimsins størsta verksmiðja til at goyma CO2 av bakkastokki í Íslandi
text: #000001
text: Ein fyritøka í Sweits hevur saman við íslendingum bygt heimsins størstu verksmiðju, ið kann fanga og goyma CO2 í íslendsku undirgrundini.
text: #000002
text: Henda einastandandi verksmiðjan kann taka 4000 tons av CO2 út úr luftini um árið og goyma tað í undirgrundini, har tað verður til grót, skrivar tíðindastovan Reuter.
text: #000003
text: Framleiðslan byrjaði mikudagin og hevur longu fingið nógva umrøðu kring allan heimin, har royndir verða gjørdar at finna tøkniligar loysnir, har til ber at fanga og goyma CO2. Talan er um sveisisku fyritøkuna Climeworks AG, sum í samstarvi við íslendsku fyritøkuna Carbfix hevur lagt seg eftir at granska í at fanga og taka CO2 úr luftini og pumpa tað niður í undirgrundina.
text: #000004
text: Tey 4000 tonsini svara til árliga útlátið frá 790 akførum. Árliga CO2 útlátið í heiminum í fjør var, sambært IEA, (International Energy Agency) 31,5 mia. tons. Serfrøðingar siga, at hetta slagið av tøkni er av alstórum týdningi fyri at minka um upphitingina av klótuni.
text: #000005
text: Verksmiðjan í Íslandi hevur fingið heitið “The Orca plant”, vísandi til íslendska orðið fyri orku. Verksmiðjan fevnir um átta stórar konteynarar av sama slag, sum verða brúktir í flutningi millum lond. Har eru so filtur og útgerð til at taka CO2 úr luftini. Hetta verður so blandað við vatni og pumpað niður í undirgrundina, har tað spakuliga verður til grót. Verksmiðjan verður rikin við varandi orku, sum stavar frá eini geotermiskari orkuverksmiðju í grannalagnum.
text: #000006
text: At fanga CO2 beinleiðis úr luftini er framvegis ein sera torfør og kostnaðarmikil tøknilig uppgáva, men mennararnir vóna at kunna lækka prísirnar. Í løtuni eru 15 verksmiðjur kring heimin, sum savna meira enn 9000 tons av CO2 um árið sigur IEA.
text: #000007
text: Amerikanska oljufelagið Occidental arbeiðir í løtuni við eini risastórari verkætlan at fanga og goyma CO2, har 1 mió. tons av CO2 skulu takast úr luftini nærhendis teirra oljuøkjum í Texas.
text: #000008
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000009
text: Fólkatingið vitjar SEV í Húsahaga
text: #000011
text: Helvtin av orkuni frá vindmyllulundum fer til spillis
text: #000013
text: Oljuprísur uppá 100 dollarar í eygsjón
text: #000015
text: Russland sendir oljutangaskip norður um Sibiria
text: #000016
text: Byggja heimsins størstu vindmylnuhøll í Esbjerg
text: #000017
text: Bera ótta fyri nýggjum grønum brennievnum
text: #000018